Շարմ Հոլդինգ

Շարմ Հոլդինգ, հայկական ընկերություն, որը հիմնադրվել է 1991 թվականին։ Հիմնադիրներն են Կարեն Ղազարյանը, Ռուբեն Ջաղինյանը և Հրանտ Թոխատյանը։

Հոլդինգը զբաղվում է գովազդի արտադրությամբ և տարածմամբ, գեղարվեստական, փաստավավերագրական, անիմացիոն ֆիլմերի ստեղծմամբ, թատերական ներկայացումների, երաժշտական նախագծերի, ինչպես նաև համերգների, շնորհանդեսների կազմակերպմամբ։

Հոլդինգի բաժիններ 
 «Շարմ Փրոդաքշն». իրականացնում է տեսաարտադրանքի ստեղծում՝ սկզբնական փուլից մինչև ավարտը։ Կազմակերպում է համերգներ ոչ միայն Հայաստանում, այլև երկրից դուրս։
 «Շարմ» գովազդային գործակալություն. զբաղվում է գովազդային արշավների կազմակերպմամբ, հոլովակների պատրաստմամբ։
 «Արտ թիմ». պրոդյուսերական կենտրոն է, որն իրականացնում է համերգային նախագծեր, զբաղվում մարքեթինգային և գովազդային գործունեությամբ։
 «Շարմ Փիքչրս». զբաղվում է վավերագրական, գեղարվեստական ֆիլմերի արտադրությամբ։
 «Շարմոնի ձայնագրման ստուդիա»։

Ղեկավարություն 
«Շարմ Հոլդինգի» տնօրենը Լիլիթ Մարտիրոսյանն է։

Ծանոթագրություններ

Արտաքին հղումներ 
 «ՇԱՐՄ Փիքչրս»-ի պաշտոնական կայք

Հայաստանի ընկերություններ
Ընկերություններ
1991 հիմնադրումներ Հայաստանում
1991 հիմնադրված մեդիաընկերություններ